Skildringen av husets historie ble ytterligere utviklet i Green Knowe-serien (1954–76), hvor hun i seks bind forteller husets faktiske og fiktive historie på ulike måter. Gjennomgangsfigurene i bokserien er gutten Toseland og hans oldemor Mrs. Oldknow, som bor i huset. Historien fortelles dels i dialogen mellom de to, og dels i drømmesekvenser hvor Tolly møter tidligere beboere i huset. I den tredje av bøkene, (1959) brytes mønsteret ved at to eldre kvinner er hovedpersonene og gjester i huset, mens verken Tolly eller oldemoren opptrer.. I den fjerde boka introduseres en ny gutt, Ping, og en rømt gorilla. Ping og Tolly opptrer sammen i den femte boka (1964), mens den siste av bøkene, (1976) handler om Roger d'Aulneaux, sønnen til den opprinnelige byggherren, og hans tidsreiser med utgangspunkt i 1100-tallet. Bøkene er illustrert av sønnen Peter Boston.